section_heading: Smještaj
paragraph_text: Smještena je na bazi mozga. Leži u udubini klinaste kosti u tzv. turskom sedlu (sella turcica). Obavija ju nabor čvrste moždane ovojnice (diaphragma sellae turcicae durae matris). Ovojnica se sastoji od dorzalnog i ventralnog lista. Na dorzalnom je listu postoji otvor (foramen diaphragmatis) koji u čovjeka čvrsto priliježe uz držak hipofize. U drugih kralježnjaka nije isto, pa je kod pasa prekriva samo dorzo-kaudalni dio a kod konja je vrlo širok i obuhvaća gotovo opseg hipofize. Držak hipofize je kranijalno omeđen chiasmom opticom i tractus opticusom, kaudalno se nalaze pedunculus cerebri i corpus mamillare, a lateralno je omeđen uzdignućima na bazi mozga, lobus piriformis.<ref>Veterinarski fakultet u Zagrebu Goran Domitran: Usporedne osobitosti građe hipofize u konja, psa, dobrog dupina i plavobijelog dupina, Zagreb, 2007., str. 7 (pristupljeno 28. travnja 2019.)